Oppsigelsen får virkning etter utløpet av oppsigelsestiden. Oppsigelsestiden regnes normalt i hele kalendermåneder med start den første dagen i måneden etter at oppsigelsen fant sted. Dersom ikke annet er skriftlig avtalt, er den gjensidige oppsigelsesfristen normalt 1 måned. Arbeidsmiljøloven inneholder dessuten regler om oppsigelsesfrister fra 2 til 6 måneder, avhengig av arbeidstakerens ansettelsestid og alder. I oppsigelsestiden har arbeidstaker arbeidsplikt og arbeidsgiver lønnsplikt, med mindre annet er avtalt.